તેમણે જણાવ્યું કે, તેમના આ કાર્યમા પડોશી દીપકભાઇ દેસાઇ, અશોકભાઇ દેસાઇ, કૌશિકભાઇ દેસાઇ વગેરેએ ખૂબ પ્રેરણા પૂરી પાડી છે. તેમણે તેમના જેવી તકલીફ ભોગવી રહેલાં અસંખ્ય લોકોને હિંમત ન હારવાની અને જીવનની પીડાઓમાંથી મુક્તિ મેળવવા યોગનો આશરો લેવાની હાકલ કરી છે. આમ વલસાડ તાલુકાના હરિયા ગામના મધુબહેન ગુણવંતરાય દેસાઇની આ જીવનકહાણી, શારીરિક અને માનસિક પીડાઓના પગલે હતાશાની ગર્તામાં ધકેલાયેલા લાખો લોકો માટે પ્રેરણાનો સ્ત્રોત પૂરો પાડનારી બની રહેશે તેમાં કોઇ શંકા નથી.